
A diktatúra kritikája. Molnár Gál Péter és a színház megfigyelése

A DIKTATÚRA KRITIKÁJA
Molnár Gál Péter esszéi és a színház megfigyelése
absztrakt
2004-ben gyanúsítgatások sora éri Molnár Gál Pétert feltételezett ügynökmúltja miatt. Fonyódi Péter A Rivaldafény árnyékában című könyvében nyilvánosságra hozza egy III/III-as dosszié aktáit, Molnár Gál elismeri ügynöki tevékenységét, ahogyan azt is, ő maga az a Luzsnyánszky Róbert, akinek a kötet 1963 és 1979 között írt jelentéseit tartalmazza. Az ügynökmúlt napvilágra kerülésével a média uralta közvélemény újabb hadjáratot indít az addig is sokakat megosztó kritikussal szemben.
Molnár Gál Péter mint színházkritikus a közvélekedés szerint besúgó lett. Személye azért izgalmas ebben a viszonylatban, mert egyszerre kerül a külső és a belső megfigyelő pozíciójába. Ebben a helyzetben pedig mindkét oldalon kettős ügynök: jelentéseiben a színházi viszonyok leírása az aktuális kultúrpolitikai kurzus kritikájává válik. A kritikus szereplehetőségeinek vizsgálatához elméleti háttérül szolgál Geroges Banu A felügyelt színpad című esszékötete. Ennek alapján mutatom be, hogyan tehet kísérletet a színházkritikus személye és a színházi kritika műfaja a színházi rendszer és a kulturális politika viszonyainak befolyásolásra. 



